คลอดธรรมชาติค่ะ แต่ตอนนี้ผ่านมา1เดือนไหมฝีเย็บยังไม่ละลายส่องกระจกดูยังเห็นเส้นไหมสีม่วงๆฟ้าๆจับดูเป็นเส้นๆเลยค่ะ. ทำยังไงดีคะเพราะปกติเห็นบอกว่าไหมจะละลายประมาณ2อาทิตย์
สวัสดีค่ะ หลังการคลอดแบบธรรมชาติ อาจเกิดการบาดเจ็บหรือฉีกขาดของเยื่อบุบริเวณช่องคลอด แพทย์จึงมักเย็บซ่อมแซมให้ โดยแผลเย็บดังกล่าวนั้น อาจใช้เวลาประมาณ 2-4 อาทิตย์กว่าจะสมานกันดีโดยไหมที่เย็บนั้นมักจะใช้เป็นไหมละลายซึ่งควรละลายไปภายในประมาณ 2 สัปดาห์ หากไหมไม่ละลายดังกล่าวมา แนะนำกลับไปพบสูตินรีแพทย์เพื่อทำการคีบออกค่ะ แต่โอกาสเกิดนั้นมีน้อยมากการดูแลแผลในช่วงแรกคือ ป้องกันไม่ให้แผลแยก งดการมีเพศสัมพันธ์ ไม่สวนล้างช่องคลอดค่ะ